**Kitöltés útmutató**

az információ-nyilvántartás bejelentési kötelezettség teljesítésére szolgáló űrlap kitöltéséhez

# Kitöltési útmutató

Jelen dokumentum tartalmazza a pénzügyi ágazat digitális működési rezilienciájáról, valamint az 1060/2009/EK, a 648/2012/EU, a 600/2014/EU, a 909/2014/EU és az (EU) 2016/1011 rendelet módosításáról szóló, az Európai Parlament és a Tanács (EU) 2022/2554 rendeletében (DORA rendelet),valamint a Bizottság (EU) 2024/2956 végrehajtási rendelete (2024. november 29.) az (EU) 2022/2554 európai parlamenti és tanácsi rendeletnek az információ-nyilvántartáshoz kapcsolódó táblák tekintetében történő alkalmazására vonatkozó végrehajtás-technikai standardok megállapításáról, az intézmények számára előírt bejelentési kötelezettség teljesítésére létrehozott bejelentő űrlap kitöltésével kapcsolatos főbb információkat, útmutatókat az intézmény harmadik fél IKT-szolgáltatói által nyújtott IKT-szolgáltatások igénybevételéről szóló szerződéses megállapodásokról egyedi szervezet szintjén, valamint szubkonszolidált és konszolidált szinten vezetett információ-nyilvántartás (register of information, ROI) bejelentésével kapcsolódóan.

A bejelentési kötelezettséget az intézmények a Magyar Nemzeti Bank (MNB) „Elektronikus Rendszer Hitelesített Adatok Fogadásához” elnevezésű rendszerén (ERA) keresztül történő bejelentésével teljesítik az MNB részére. Az ERA rendszer használatához az MNB Regisztrációs Adatbázisában (RegDb) a DORA szolgáltatói nyilvántartás szolgáltatásra jóváhagyott regisztráció, illetve elektronikus aláíró tanúsítvány szükséges. A szolgáltatás eléréséhez új regisztrálók esetében új regisztrációra, a már regisztrációval rendelkezők számára pedig szolgáltatás bővítés szükséges.

Az intézmények a Szolgáltatások menüpont alatt található DORA szolgáltatói nyilvántartás - Információ-nyilvántartás pont alatt található űrlap kitöltésével tudják megtenni az információ-nyilvántartással kapcsolatos bejelentést.

A pénzügyi vállalkozások minden esetben egyedi szinten vezetett információ-nyilvántartást kell, hogy benyújtsanak, nem szerepelhetnek konszolidált jelentésben.

## Bejelentési kötelezettség

Az intézmények kötelesek az információ-nyilvántartást bejelenteni az MNB felé minden év március 01. napjáig, ez alól kivétel az első adatszolgálatás, melynek határideje 2025.április 16. napja.

## Adatmezők

|  |  |
| --- | --- |
| **Adatmező neve** | **Kitöltési segédlet** |
| Egyéni / konszolidált | A mező adatkészlete rögzített.Amennyiben az intézmény olyan információ-nyilvántartást kíván bejelenteni, melyet az egyedi szervezet szintjén vezet, az „Egyéni” opció kiválasztása szükséges.Amennyiben az intézmény olyan információ-nyilvántartást kíván bejelenteni, melyet szubkonszolidált vagy konszolidált szinten vezet, a „Konszolidált” opció kiválasztása szükséges. |
| Konszolidációba bevont intézmények neve(i) | A mező kitöltése akkor kötelező, ha az intézmény konszolidált adatszolgáltatást tesz, mely esetben a konszolidációba (vagy szubkonszolidációba) bevont intézmények neveinek a felsorolása szükséges. |
| Excel fájl | Az (EU) 2022/2554 európai parlamenti és tanácsi rendeletnek az információ-nyilvántartáshoz kapcsolódó táblák tekintetében történő alkalmazására vonatkozó végrehajtás-technikai standardok megállapításáról szóló, a Bizottság (EU) 2024/2956 végrehajtási rendelete szerint vezetett információ-nyilvántartás felöltése szükséges.A rendszer egy (excel formátumú) dokumentum feltöltését engedi, melynek mérete maximum 12 MB lehet.A rendszer hibaüzenet ír ki, ha a feltöltött dokumentum formátuma nem megfelelő vagy a megengedett fájlméretnél nagyobb.  |
| Alap valuta | A mező adatkészlete rögzített.Az intézmény pénzügyi beszámolóinak elkészítéséhez használt pénznemet szükséges kiválasztani.A beszámolóban szereplő pénznemnek ugyanannak kell lennie, amelyet az intézmény a pénzügyi beszámolójának elkészítéséhez használt - az adott esetnek megfelelően - egyedi szervezet, szubkonszolidált vagy konszolidált szinten. |

A mezők ellenőrzése a „Validálás” gombbal lehetséges.